Ńdɔ mə ngádzó ai miǹtómbá mí bod, ai bəlóya ai é bod bəvɔ̄g nâ: “Esíé é nə m̀faŋ é tɔ̄á fə abuí, ńdɔ bǐ nə́ ńtsaman ai m̀fim ósə, mod ósə a tə́lə oyǎb ai ényɔ̄ ḿbɔ̄g. 14É vóm myāyi wóg kíŋ tɔ̄ŋ, zǎn bǐ man kóǎn babi. Zambá wāān a yi lúman ású dáán.” 15Bǐ ngábɔ hḿ esíé nálā a tádigi ai məléndé mə́ kídí a kələ kwí anə atítie lákwí á yób. 16Ńdɔ mǎbǎd fə kǎd bod nâ: “Mod ósə ai ḿbɔ esíé wōē á bələ́ naa a bómbogo á Yērúzalɛm, ai alú, bǐ bə̄lə́ vâ, ai amǒs bíā bə́sə bǐ ngasyé. 17A ńtɔ̄á naa, tɔ mǎ tɔ bəbə́dzāŋ, tɔ bəbɔ bísíé báma, tɔ bənɔ́nī yā bə́ toŋ ma, mod təge sɔ́dí éyē dzíé; mod ósə a bələ́ fɔ́ɔ́ ákɔ̌ŋ díé á wɔ́ ḿbɔ̄ ńnōmo.